<classify> SERIKALI imekiri kuwa mimba za utoto bado ni tatizo kubwa nchini na kwamba haitafumbia macho wote watakaohusika kwenye ndoa za utotoni na ukeketaji kwa sababu hali bado ni mbaya.Naibu Waziri wa Afya, Maendeleo ya Jamii, Jinsia, Wazee na Watoto Dk Faustine Ndugulile ameysema hayo alipokuwa akizungumza kuhusu maadhimisho ya Siku ya Kimataifa ya Mtoto wa Kike.Mijadala inayoendelea nchi nzima itakuja na mbinu mbalimbali na sisi kama Serikali tumejipanga kuhakikisha tunabaini kila mbinu inayopangwa na wakeketajiamesema Dk. Ndugulile.Amesema licha ya takwimu za tafiti ya idadi ya watu na afya ya mwaka 201516 kuonyesha kuwa kiwango cha ukeketaji watoto na wanawake katika umri wa miaka 15 hadi 49 kimepungua kutoka asilimia 18 ya mwaka 1996 hadi kufikia asilimia 10, ipo mikoa 10 inayoongoza kwa vitendo hivyo.Ameitaja mikoa hiyo kuwa ni Manyara wenye asilimia 58, Dodoma asilimia 47, Arusha asilimia 41, Mara asilimia 32, Singida asilimia 31 na Tanga asilimia 14. Mikoa mingine ni Kilimanjaro wenye asilimia 10, Morogoro asilimia 9, Iringa asilimia 8, Pwani asilimia 5 na Dar es Salaam asilimia 4.Dk Ndungulile amesema wahusika kila siku wanabuni mbinu mpya kuhakikisha wanaukwepa mkono wa Serikal, hivyo Serikali unaongeza juhudi kuhakikisha hakuna mtoto wa kike atakayekeketwa.Serikali imeamua hapana, hatutaki mtoto wa kike hata mmoja akeketwe, kitendo hicho ni ukiukwaji wa haki za binadamu na hakina tijaamesema Dk Ndugulile.Amesema Serikali itachukua hatua kali dhidi ya wote watakaothibitika kujihusisha na ukeketaji.Mbali na ukeketaji Dk Ndugulile alisema kuwa katika kipindi cha hivi karibuni ndoa za utotoni imekuwa ni mojawapo ya matatizo makuu yanayokiuka haki za binadamu ambapo Shirika la Umoja wa Mataifa la Idadi ya Watu UNFPA limekadiria katika kipindi cha miaka 10 ijayo wasichana wapatao 100,000 wenye umri chini ya miaka 18 wanatarajia kuwa wameolewa kote duniani.Katika bara la Afrika asilimia 42 ya wasichana wote kuolewa wakiwa na umri wa chini ya miaka 18, hii ni sawa na watoto wa kike 42 kati ya watoto 100 na haiwezi kufumbiwa macho, lazima hatua kali ziendelee kuchukuliwa kukabiliana na tatizo hiliamesema Dk Ndugulile.Dk Ndugulile amesema kwa mujibu wa tafiti kutoka Ofisi ya Taifa ya Takwimu ipo mikoa inayoongoza kwa ndoa za utotoni ikiongozwa na Shinyanga yenye asilimia 59 na wa mwisho ni Iringa wenye asilimia nane.Amesema changamoto hiyo ipo kwa kiasi kikubwa katika maeneo ya vijijini ukilinganisha na maeneo ya mijini.Naibu Mkurugenzi wa Chama cha Waandishi wa Habari wanawake Tamwa David Lumala amesema, sheria bado nikikwazo katika safari ya kupinga ndoa za utotoni na ukeketaji.Amesema, wadau na Serikali wanapaswa kujadili kwa kina kupata majibu ya sheria ya ndoa kandamizi kwa mtoto wa kike ikiwemo inayoruhusu aolewe akiwa na miaka 14. Lumala amesema katika kukabiliana na hilo Tamwa ina miradi saba Tanzania Bara na mitatu visiwani yenye lengo la kutoa elimu kwa jamii.Miradi hii inahusisha mijadala kwa jamii ya maeneo ambako unafanyika kutoa maoni na ushauri nini kifanyike.Lakini tatizo bado kubwa kwa jamii na wazazi, yupo mzazi mmoja alikubali kupewa kipini cha kuvaa puani cha dhahabu kumaliza kesi ya binti yake kubakwaamesema.  <topic>: KITAIFA 